GRIDIRON GANG deur Geraldine Paulsen | Bydraes | Woes - Kreatiewe platform vir Afrikaans
Titel: GRIDIRON GANG
Aantal woorde: 135
Datum gepubliseer: 22 Jan 2007
Hierdie tipe storie is al op verskeie maniere in verskeie flieks gebruik en hierdie een is die fliekweergawe van 'n dokumentêr met dieselfde naam. Dwayne Johnson (The Rock van WWF faam), vertolk die rol van 'n parooloffisier in 'n maksimum sorgfasiliteit wat raadop is met die seuns onder sy toesig. Hy besluit om hulle te leer voetbal speel, sodat hulle kan leer saamwerk en om hulle selfbeeld te verbeter. As 'n stoeier wat oorgeskuif het na Hollywood, is Dwayne Johnson eintlik nie sleg nie. Van die ander rolle word vertolk deur L. Scott Caldwell, Leon Rippy en Kevin Dunn. Dit kom basies daarop neer dat as jy een voetbalfliek met hoërskoolseuns as tema gesien het, het jy almal gesien. Besluit maar self of dit die soort fliek is wat jy weer wil gaan sien.
Nie nog een nie!
Ek is so MOEG vir hierdie tipe fliek. Hoeveel keer gaan hulle hierdie storie weer verfilm? Dit sal dalk interesant wees as jy 'n cross dresser het as die hoofrol wat mal is oor die straight oukie in die sel langs hom wie se pa die tronk hoof is wat hom daar gesit het omdat sy ma issues met hom het nadat sy hom gevang het met die rofste ou in die tronk se suster op haar spog sitkamer stel. At least sal daar dan spanning wees terwyl jy wonder hoe die rofste ou van die outjie ontslae gaan raak en watse liefdes driehok moontlik kan vorm.
13 jaar 4 dae 5 ure oud